Det besluttede Byretten i Hjørring i dag i forbindelse med, at moderen, den 30-årige Gitte Monica Jensen blev idømt 14 år for drabet på begge sine sønner. Erstatningen lyder på 106.000 kroner og er ifølge faderens advokat Susan Sørensen helt efter reglerne. - Erstatning for tort gives, når man på den her måde mister et nærtstående familiemedlem. Min klient havde på drabstidspunkt regelmæssig samvær med sin søn og et nært forhold til ham og har naturligt lidt tort, siger Susan Sørensen. Forsvarer for den drabsdømte Gitte Monica Jensen havde i retten forsøgt at undgå erstatningskravet, idet han mente, at faderens adfærd ifølge sin klient var årsag til drabet på den fire-årige dreng.

Opsummering:
Faderen til den fire-årige dreng, der i december sidste år blev dræbt af sin mor, får erstatning for tort.